Կիանու Ռիվզ

Կիանու Չարլզ Ռիվզ (, ) Կանադա-ամերիկյան դերասան, կինոպրոդյուսեր և երաժիշտ (բաս-կիթառիստ)։ Անունը՝ Կիանու, հավայան լեզվով նշանակում է «լեռնային քամի»

Ռիվզը հանդիսատեսներին ամենաշատը հայտնի է իր կինոդերասանի կարիերայով, որը սկսվել է 1985 թվականին ու շարունակվում է արդեն ավելի քան երեք տասնամյակ։ Ճանաչելի է դարձել մի շարք բլոքբաստերներում նկարվելուց հետո, որոնց շարքում են կատակերգություն «Բիլն ու Թեդը» (1989–1991), մարտական թրիլլեր «Արագություն» (1994) ու գիտաֆանտաստիկ եռագրություն «Մատրիցան» (1999–2003)։ Նա նաև հայտնվել է որոշ դրամատիկ ֆիլմերում, ինչպիսիք են «Վտանգավոր կապեր» (1988), «Իմ սեփական Այդահո» (1991) ու «Փոքրիկ Բուդդան» (1993)։

Ֆիլմարտադրության դաշտում ակտիվություն ցուցաբերելով, Ռիվզը դրական արձագանքներ է ստացել։ New York Times-ի քննադատներից մեկն ընդգծել է Ռիվզի տարբեր լինելու կարողությունը, ասելով, որ «բավական լայն բազմազանություն է ցուցաբերում։ Հեշտորեն տեղափոխվում է մինչև վեևջին կոճկած շապիկով ոստիկանից դեպի սանձարձակ կատակերգական կերպար»։ Այդուամենայնիվ, նույնիսկ բևեռային դերերով, Ռիվզը հաճախ է ասոցացվում մի կերպարի հետ։ Կերպար, որին Ռիվզը հաճախ է մարմնավորել, աշխարհը փրկողն է․ Թեդ Լոգան, Բուդդա, Նէո, Ջոննի Մնեմոնից, Ջոն Կոնստանտին ու Քլաատու։

Իր դերերի համար Ռիվզը մրցանակների է արժանացել, որոնցից մեկը աստղն է Հոլիվուդյան փառքի ծառուղում։

Ֆիլմերում նկարահանվելուն զուգահեռ Ռիվզն ինքնարտահայտում է փնտրում արվեստի այլ ճյուղերում։ Գործելով որպես երաժիշտ շուրջ մի տասնամյակ, նաս բաս-կիթառահար է եղել Dogstar ու Becky խմբերում։ Թատրոնում Համլետ է խաղացել Մանայթոբա թատերական կենտրոնի համանուն արտադրանքում։ Գրել է «Ձոն երջանկությանը» նկարազարդված գրքի տեքստը։ Արտադրել է «Մեզք մեզքի» փաստագրական ֆիլմն ու նկարահանել «Տայ Չիի տղան» մարտաֆիլմը։

 Կենսագրություն 
 Վաղ կյանքը 
Ռիվզը ծնվել է Բեյրութում, Լիբանանում։ Մայրը Պատրիցիա Բոնդն է՝ հագուստի դիզայներ, հայրը Սամուէլ Նոուլին Ռիվզ Կրտսերը։ Մայրն անգլուհի է Էսսեքսից, Անգլիայից։ Հայրն ամերիկացի էր բնիկ Հավայան, չինական, անգլիական ու պորտոգալական արմատներով։ Ռիվզն ասել է․ «Տատիկս հավայան ու չինացի էր, այդպիսով, ես մեծանում էին չինական արվեստի, կահույքի ու խոհանոցի շուրջ»։ Նա նաև խոսել է իր անգլիական արմատներից, նշելով որ մոր շնորհիվ անգլիական վարվելակերպ է սովորել փոքր տարիքում ու պահպանել այն։

Ռիվզի մայրն աշխատում էր Բեյրութում, երբ հանդիպում է նրա հորը։ Հայրը ստացել է իր GED ին Հավայան բանտում, որտեղ բանտարկվել էր Հիլո միջազգային օդանավակայնաում հերոին վաճառելու համար։ Հայրը լքել էր ընտանիքը, երբ Ռիվզը երեք տարեկան էր, բայց երեխան ճանաչել է հորը մինչև վեց տարեկանը։ Վերջին անգամ հանդիպել են Քաուաի կղզում, երբ Ռիվզը տասներեք տարեկան էր։ Մանկության ժամանակ Ռիվզը շատ է ճամփորդել աշխարհով ու ապրել տարբեր խորթ հայրերի հետ։ Երբ ծնողները բաժանվում են 1966 թվականին, մայրը դառնում է հագուստի դիզայներ ու ընդանիքով տեղափոխվում նախ Սիդնեյ, Ավստրալիա, հետո՝ Նյու Յորք, որտեղ 1970 թվականին ամուսնանում է Հոլիվուդյան ռեժիսոր Փոլ Աարոնի հետ։ Զույգը տեղափոխվում է Տորոնտո ու բաժանվում 1971 թվականին։ Տասնհինգ տարեկանում Ռիվզն աշխատում է որպես ասսիստենտ Աաարոնի ֆիլմերի համար։ Ռիվզի մայրն ամուսնանում է Ռոբերտ Միլլի հետ 1976 թվականին ու բաժանվում 1980-ին։ Նա շուտով ամուսնանում է և չորրորդ անգամ՝ Ջեք Բոնդ անունով վարսավիրի հետ։ Միությունը տևում է մինչև 1994 թվականը։ Ռիվզն ու քույրերը մեծանում են դայակների ու տատիկ-պապիկների հետ, հիմնականում Յորքվիլլում, որը թաղամաս է Տորոնտոյում։

Հինգ տարվա ընթացքում Ռիվզը չորս ավագ դպրոց է փոխել, որոնցից մեկը Էտոբայքոք Արվեստների դպրոցն էր, որտեղից նրան հեռացրել են։ Ինչպես Ռիվզն է բացատրում, նրան հեռացրել են քանի որ «պարզապես մի քիչ շատ էի համը հանում ու բերանս ժամանակին չէի փակում։ Առհասարակ դպրոցի ամենալավ յուղված սարքը չէի»։ Ռիվզն ավելի լավ էր իրեն դրսևորում սպորտում, քան աշակերտական նստարանին, քանի որ դիսլեքսիան ակադեմիական հաջողությունները պակաս հասանելի էր դարձնում։ Բավական հաջողակ հոքեյ խաղացող էր ավագ դպրոցներից մեկում՝ Դե Լա Սայե Քոլեջը, որտեղ Պատը մականուն է ձեռք բերում։ Ռիվզը հույս ուներ Կանադայի հավաքականում հոքեյ խաղալ, բայց վնասվածքն ամեն ինչին վերջ է դնում։ Դե Լա Սայե քոլեջից հետո Ռիվզը սովորում է Էվոնդալ Միջնակարգ դպրոցում, որտեղ կարողանում էր համատեղել կրթությունն ու դերասանի աշխատանքը։ Ավելի ուշ նա դուրս է գալիս ու ավագ դպրոցի դիպլոմ չի ստանում։

 Կարիերան 
 1980-ականներ 
Ռիվզն իր դերասանական կարիերան սկսել է 9 տարեկանում, մասնակցելով Սրիկա Յանկիների թատերական արտադրանքում։ Տասնհինգ տարեկանում խաղացել է Մերկուտիոյի դերը Շեքսպիրի «Ռոմեո և Ջուլիետ» պիեսում։ Էկրանային դեբյուտը կանադական սիտքոմի՝ «Hangin' In»-ի սերիաներից մեկում էր։ Հեռացվելով դպրոցից տասնյոթ տարեկանում, երեք տարի անց ամերիկացի խորթ հոր օգնությամբ տեղափոխվում է Լոս Անջելես։ Ամերիկայում Ռիվզն ապրում է նախկին խորթ հոր՝ Փոլ Աարոնի հետ, ով բեմական ու հեռուստատեսության ռեժիսոր էր։ Վաղ 80-ականներում Ռիվզը հայտնվում է տարբեր գովազդներում, որոնցից մեկը Կոկա-Կոլայի գովազդ էր, կարճամետրաժ ֆիլմերում ու բեմադրություններում։ 1984 թվականին կանադական հեռուստատեսությունում երիտասարդական հաղորդման լրագրող էր։

Առաջին ստուդիա-արտադրության ֆիլմը, որտեղ Ռիվզը խաղացել է, 1986 թվականին թողարկված «Երիտասարդ արյունն» է։ Շուտով, 1969 թվի վոլվոյով, Ռիվզը վերադառնում է Լոս Անջելես, որտեղ նրան հանդիպում է Էրվին Ստոֆը, ում Ռիվզի խորթ հայրը նախօրոք համոզել էր դառնալ Ռիվզի գործակալն ու մենեջերը։ Սթոֆը դեռ Ռիվզի մենեջերն ու նրա շատ ֆիլմերի համաարտադրողն է։

Մի քանի փոքր դերերից հետո, Ռիվզը խոշոր դեր է ստանում 1986 թվականի դրամայում՝ «Գետի ափին», որը պատմում է, թե ինչպես է սպանությունն ազդում մի խումբ դեռահասների վրա։ Դրամայի բեկումնային հաջողությունից հետո Ռիվզը 1980-ականների վերջին տարիների նկարահանվում մի շարք դեռահասների համար նախատեսված ֆիլմերում, որոնցից էր 1989 թվականին թողարկված անկանխատեսելի հաջողակ «Բիլլի ու Թեդի հոյակապ արկածները» կատակերգությունը, ինչպես և դրա 1991 թվականին թողարկված սիքվելը՝ «Բիլլի ու Թեդի սուտ ճանապարհորդությունը»։

 1990-ականներ 
1991 թվականից Ռիվզը բասս գիտար է նվագում իր գրանջ խմբում։ Վաղ 1990-ականներին Ռիվզը աստիճանաբար դուրս է գալիս դեռահասների համար նախատեսված ֆիլմերից։ Սկսում է հայտնվել մեծ բյուջետով էքշն ժանրի ֆիլմերում, որոնցից էր «Բեկման պահը»։ 1992 թվականին այդ ֆիլմի համար Ռիվզի շահում է MTV-ի «Ամենացանկալի Տղամարդ» անվանակարգը։ Ռիվզը մասնակցում էր նաև տարբեր, ցածր-բյուջետային ֆիլմերում, որոնցից էր «Իմ սեփական Այդահոն» Րիվեր Ֆենիքսի հետ։ 1992 թվականին Ֆրենսիս Ֆորդ Կոպպոլայի «Դրակուլա» բլոքբաստերում Ռիվզը խաղում է Ջոնատան Հարքերին։ Նրա այս դերը բացասական արձագանք է ստացել։

1994 թվականին Ռիվզի կարիերան նոր բարձունքի հասնում «Արագություն» ֆիլմում գլխավոր դերն ունենալու պատճառով։ Նրա՝ ֆիլմում խաղալը հակասական էր, քանի որ բացի «Բեկման պահ»-ից, Ռիվզը խաղում էր հիմնականում կատակերգություններում ու ինդի դրամաներում։ Նա երբեք ֆիլմի միակ գլխավոր դերասանը չէր եղել։ Ամառային էքշն ֆիլմը համեմատաբար մեծ բյուջե ուներ։ Ռեժիսորը նախկինում կինեմատոգրաֆ Յան դե Բոնտն էր։

«Արագություն»-ից հետո Ռիվզի դերերի ընտրությունները տարօրինակ էին։ Չնայած հաջողությանը, նա շարունակում էր երկրորդական դերերի առաջարկներ ընդունել ու հայտնվել փորձարարական ֆիլմերում։ «Զբոսանք ամպերում» ռոմատնիկ ֆիլմում տարած գլխավոր դերը խփեց նշանակետին։ Ռիվզը սենսացիա կազմակերպեց հրաժարվելով նկարահանվել «Արագություն 2․ Ճանապարհորդության Կառավարման» մեջ, չնայած առաջարկվող 11 միլիոն դոլարին, որը կլիներ իր այդ ժամանակվա ամենաբարձր հոնորարը։ Հրաժարվելու պատճառն իր խմբի հետ շրջայց անելն ու 1995 թվականին Մանայթոբա թատերական կենտրոնի համանուն արտադրանքում Համլետ խաղալու ցանկությունն էին։ Ռիվզի Համլետի մասին Ռոջեր Լյուիսը՝ «the Sunday Times»-ի թատերական քննադատը, գրել է․ «Նա ոչինչ էլ մարմնավորել է Դանիայի արքայազնի անմեղությունը, հոյակապ կատաղությունը, շարժումների ու ցատկերի կենդանական գրավչությունը, զգացմունքային բռնությունը... Նա իմ երբևէ տեսած Համլետների լավագույն եռյակի մեջ է մի պարզ պատճառով․ նա Համլետն է»։

Ամենմ դեպքում, Ռիվզի դերային ընտրությունները «Զբոսանք ամպերում» ֆիլմից հետո քննադատների ու հանդիսատեսի համար հիմնականում ձախողում էր։ Լայնաբյուջետ ֆիլմերը, ինչպես օրինակ գիտաֆանտաստիկ «Ջոննի Մնեմոնիքն» ու էքշն-թրիլլեր «Շղթայական ռեակցիան» կատարյալ ձախողում էին, երբ ինդի ֆիլմերը, օրինակ՝ «Զգալով Մինիսոտան» նույնպես ձախողում էր։ Ռիվզը վերջապես սկսեց դուրս գալ անդունդից, երբ նկարահանվեց «Սառանայի դատապաշտպանը» սարսափ-դրամայում՝ Ալ Պաչինոյի ու Շառլիզ Թերոնի հետ։ Այս ֆիլմում նկարահանվելու համար Ռիվզի միայն 1 միլիոն դոլար է վերցրել, որպեսզի արտադրողները կարողանան Ալ Պաչինոյին էլ կանչել։ Ավելի ուշ հոնորարի 90 տոկոսից է հրաժարվել պակաս հաջողակ «Փոխարինորդներ» ֆիլմի համար՝ Ջին Հեքմենի մասնակցությունը երաշխավորելու համար։ «Սատանայի դատապաշտմանը» լավ եկամուտ բերեց արտադրողներին ու լավ արձագանքներ ստացավ քննադատների կողմից։

1999 թվականին գիտական էքշն ֆիլմը՝ «Մատրիցան», որտեղ Ռիվզը գլխավոր դերակատարն էր, կատարյալ հաջողություն էր ու դրական արձագանքներ է ստանում։ 
 2000-ականներ 
մինի|ձախ|Ռիվզի աստղը Հոլիվուդյան փառքի ծառուղում
«Մատրիցայի» առաջին ու հաջորդող ֆիլմերի արանքում Ռիվզը դրական արձագանք է ստանում իր՝ «Նվերը» ֆիլմում մարմնավորված սրիկա ամուսնու կերպարի համար։ «Նվերից» բացի Ռիվզի հայտնվել է այլ ֆիլմերում, որոնք բացաասական արձագանք են ստացել ու քիչ եկամուտ են բերել, որոնցից են «Դիտորդը», «Քաղցր Նոյեմբերը» ու «Փոխարինողները»։ Ամեն դեպքում, «Մատրիցայի» հաջորդող ֆիլմերը՝ «Մատրիցա։ Վերալիցքավորումն» ու «Մատրիցա։ Հեղափոխությունը»՝ «Մի բան պետք է տալ» ֆիլմի ու 2005 թվականի սարսափ-էքշն ֆիլմ «Կոնստանտինը» հաջողակ ֆիլմեր էին ու Ռիվզին նորից հանրահայտ դարձրին։ Ռիվզը նաև մոտ մի տարի նվագում է Becky խմբում, որտեղից դուրս է գալիս 2005 թվականին, նշելով, որ լուրջ երաժշտական կարիերա անելու նպատակ չունի։

2005 թվականի սկզբում Ռիվզի Հոլիվուդյան աշխատանքը ճանաչում ստացավ՝ Հոլիվուդյան փառքի ծառուղում նրա անունով աստղ կազմակերպելով։

2006 թվականին Ռիվզը նկարահանվում է Ֆիլիպ Դիքի դիստոպիական գիտաֆանտաստիկ նովելի հիման վրա նկարահանված «Մթագնում» ֆիլմում ու արժանանում դրական արձագանքի։ «Լճի տուն» ֆիլմը՝ Սանդրա Բլոքի հետ խաղացած ռոմանտիկ պատմությունը, հաջողություն ունեցավ տոմսարկղերում։ Ռիվզը շարունակեց գլխավոր դերեր խաղալ երկու 2008 թվականին արտադրված ֆիլմերում՝ «Փողոցային արքաներ» ու «Օրը, երբ Երկրագունդը կանգ առավ»։ 2009 թվականի փետրվարին «Պիպպա Լիի անձնական կյանքը» ներկայացվեց Բեռլինի կինոփառատոնում։

 2010-ականներ 
մինի|ձախից|Ռիվզը «Օրը, երբ Երկրագունդը կանգ առավ» ֆիլմը գովազդելիսԴեռ 2008 թվականից Ռիվզը սկսել էր իր առաջին ռեժիսորական աշխատանքի՝ «Տայ Չիի Տղան» ֆիլմի վրա աշխատանքները։ Ֆիլմը երկլեզու (չինարեն ու անգլերեն) պատմություն է, մասնակիորեն ոգեշնչված Ռիվզի ընկերոջ՝ Թայգր Չենի կյանքով։ Նկարահանումները տեղի են ունեցել բուն Չինաստանում ու Հոնգ Կոնգում։ «Տաի Չիի Տղան» մարտաֆիլմի հինգ տարի տևող նախապատրաստական աշխատանքների ու նկարահանումների ընթացքում, Ռիվզը խաղում է մի շարք Բ ֆիլմերի գլխավոր դերերում, որոնցից են, օրինակ, Հենրին 2010 թվականի «Հենրիի հանցագործությունը» ֆիլմում ու Ջոնը 2012 թվականի «Հմ․․․ սերունդը» դրամայում, ինչպես նաև՝ Քայը լավ քննադատված «47 րոնինները» ֆիլմում։

2011 թվականին Ռիվզը վերադառնում է ինքնարտահայտման այլ ձևերին։ Երաժշտությունն արդեն փորձած լինելով, Ռիվզը տեքստ է գրում «մեծահասակների նկարազարդ գրքի» համար, որը վերնագրում է «Ձոն երջանկությանը»։ Նկարազարդումը Ալեքանդրա Գրանտինն է։ Նույն թվականին արտադրում է «Մեջք մեջքի» փաստագրական ֆիլմը, որը պատմում է ֆոտոքիմիական լուսանկարչական սարքերի թվային տեխնոլոգիայով փոխարինման մասին։ Ռիվզը զրուցում է որոշ հայտնի ռեժիսորների հետ, որոնցից են Ջեյմս Քեմերոնը, Մարտին Սկորսեզեն ու Քրիստոֆեր Նոլանը։

2013 թվականին մեծ էկրաններ դուրս եկավ Ռիվզի ռեժիսորական դեբյուտը՝ «Տայ Չիի տղան», ցուցադրվեց Պեկինի կինոփառատոնում ու Կաննի կինոփառատոնում։ Աշխատանքը Պեկինի կինոփառատոնում՝ մրցանակի ու դրական արձագանքի արժանացավ մարտաֆիլմերի ճանաչված ռեժիսոր Ջոն Վուի կողմից։

Ֆիլմերում խաղալուն զուգահեռ Ռիվզը շարունակում է ինքնարտահայտման այլ ձևեր բզբզալ։ 2014 թվականի հոկտեմբերին խաղում է գլխավոր դերը «Ջոն Վիք» թրլլերում։ Ռիվզը՝ որպես թոշակի անցած հիթմէն, դրական արձագանքներ է հավաքում։ Հանրահայտ մեկնաբանող կայք «Հոտած Լոլիկները» ֆիլմը «դիպլոմավորված թարմ» է հայտարարվել։

2015 թվականի փետրվարին Ռիվզը պաշտոնապես ստորագրեց ռեժիսոր Նիքոլաս Վինդինգ Ռեֆնի «Նեոնային դև» սարսափ-ֆիլմում նկարհանվելու համար։ Ռիվզը նաև ներառվել է Անա Լիլի Ամիրպուարի կաննիբալական սիրո պատմության մեջ։ Կերպարի, ում Ռիվզը խաղում է, անունը Երազ է։

2015 թվականի նոյեմբերին մի շարք հայտնի դերասանների հետ Ռիվզը միացավ Շէյն Քէրութի երրորդ ֆիլմի՝ «Ժամանակակից Օվկիանոս»-ի խաղակազմին։

2009 թվականի հունվարին հայտարարել են, որ Ռիվզը գլխավոր դեր կստանա «Քոուբոյ Բիբոպպ» անիմեի մարտաֆիլմ ադապտացիայում, որը նախատեսվում էր թողարկել 2011 թվականին։ Ֆինանսական խնդիրների պատճառով սցենարն ուղարկվել է վերամշակման ու ֆիլմի ներկայիս կարգավիճակն անհայտ է։

2011 թվականի ապրիլին Ռիվզը հայտարարել է, որ Բիլլի ու Թեդի արկածների մասին պատմող երրորդ ֆիլմի հնարավորությունը բացառված չէ։ 2013 թվականի դեկտեմբերին, NBC-ի «Այսօրվա Շոում» Ռիվզը նշել է, որ «ես բաց եմ այդ գաղափարին․․․ Կարծում եմ, հիսուն տարեկանում Բիլլ ու Թեդ խաղալը մի քիչ սյուռ է հնչում։ Բայց մեջը լավ պատմություն ունենք։ Այդ կերպարներում կյանք ու ուրախություն կա․ կարծում եմ, աշխարհը միշտ էլ կարող է մի քիչ կյանքն ու ուրախությունն օգտագործել»։

 Անձնական կյանքը 
Անգլիացի մոր շնորհիվ Ռիվզը Բրիտանիայի քաղաքացի է։ Կանադական քաղաքացիություն ունի նատուրալականացման արդյունքում։ Նա մեծացել է որպես կանադացի ու ինքն իրեն կանդացի է համարում։ Ինչպեմ նաև ամերիկյան գրին քարտ ունի։

Աստղ դառնալու ճանապարհին Ռիվզը նախընտրում էր ապրել վարձով բնակարաններում ու հյուրանոցներում։ Երկար ժամանակ բնակվել է Շատու Մարմոն հյուրանոցում։ 2003 թվականի կողմերը ձեռք է բերում իր առաջին տունը Հոլիվուդում։ Նաև բնակարան է գնել Մանհեթընում։
 Բարեգործություն 
Ռիվզը քաղցկեղով հիվանդների համար բարեգործական հիմնադրամ է բացել, որոշելով այն իր անունով չկոչել։ Նաև քաղցկեղով զբաղվող մի շարք կազմակերպությունների է սատարում։ Քույրը՝ Քիմը, տասնամյակից ավել պայքարում է լեյկոզի դեմ։

Մի քանի անգամ հաղորդել են, որ Ռիվզը «Մատրիցա»-ի սիքվելների 114 միլիոն դոլար հոնորարի մոտ 80 միլիոն դոլարը տվել է դիմահարդարների ու հատուկ էֆֆեկտներ կազմակերպողներին։ Նա ասել է․ «Փողը վերջին բանն է, որի մասին մտածում եմ։ Ես աշխատածովս մոտակա մի քանի հարյուրամյակ հանգիստ կարող եմ ապրել»։ Այդուամենայնիվ, այլ աղբյուրներ պնդում են, որ նվիրատվության մասին պատմությունն ուղղակի լեգենդ է ու փաստում դա աշխատակիցների հետ հարցազրույցներով։ Իրականում հայտնի նվիրատվության պատմությունը վերաբերում է Ռիվզի ու ֆիլմի արտրադողների գործարքին․ արտրադրողները վախենում էին, որ ֆիլմի շահությը չի ծածկի հատուկ էֆֆեկտների համար ծախսված գումարները։ Այդպիսով, Ռիվզը տոմսերի վաճառքից ստացված գումարի իր չափաբաժնի որոշակի տոկոս է խոստանում արտադրողներին։ Գումարը, որը Ռիվզը ստացել է տոմսերի վաճառքից, որոշ աղբյուրներ մոտավոր գնահատում են 38 միլիոն դոլար, որն ավելացվել է ամբողջ ֆիլմի բյուջետում և չի գնացել ուղղակի հատուկ էֆֆելտների թիմին։

 Բիզնես 
Ռիվզը Սթեֆըն Հէմլի հետ ֆիլմեր արտադրող կազմակերպություն է հիմնել՝ Company Films, որը 2010 թվականին թողարկել է «Հենրիի հանցագործությունը» ֆիլմը։

Ռիվզը նվիրված մոտոցիկլիստ է։ Նա Arch Motorcycle Company-ի՝ կազմակերպության, որը հեղինակային մոտոցիկլետներ է արտադրում ու վաճառում, համահիմնադիրն ու համասեփականատերն է։

 Հարաբերություններ 
1999 թվականին Ռիվզի ընկերուհին՝ Ջենիֆեր Սայմը, հղիությոան ութերորդ ամսում երեխա է ունենում՝ Ավա Արչեր Սայմ Ռիվզը, ով չի ապրում։ Տասնութ ամիս անց, Սայմը մահանում է ավտովթարում միայնակ մեքենա վարելիս։ Ռիվզը հաջորդ գարնանը պիտի մասնակցեր «Մատրիցայի» նկարահանումներին, բայց իր այլընտրանքային ռոք պմբի գիտարիստի ու ընկերոջ՝ Բրետ Դոմրոզի պնդմամբ «խաղաղության ու էս ամենից գլուխ հանելու ժամանակ» է խնդրել։

 Խնդիրներ օրենքի հետ 
2008 թվականին պապարացցի Ալիսոն Սիլվան Լոս Անջելեսում մեղադրանք է ներկայացրել Ռիվզին։ Նա մոտ 712 հազար դոլար էր պահանջում Ռիվզից՝ պնդելով, որ Ռիվզը բժշկական կենտրոնում խփել ու վնասել է իրեն։ Գործը դատարան է հասնում մեկ ու կես տարում․ այդ ընթացքում Սիլվան շարունակում է պահանջել վճարը։ Դատարանում բոլոր 12 երդվյալ ատենակալները մեղադրանքը սուտ են համարել ընդամենը մեկ ժամ քննարկումից հետո։

 Կրոնական հայացքները 
Ռիվզը ո՛չ բուդդիստ է, ո՛չ աթեիստ, չնայած հակառակը հաճախ են պնդում։ Նա ասել է, որ հավատացյալ չէ, չնայած հետաքրքրված է բուդդայականությամբ։ 2013 թվականի սեպտեմբերին, երբ հարցրել են՝ արդյոք նա հոգևոր անձնավորություն է, Ռիվզը պատասխանել է․ «Չգիտեմ։ Այդ հոգևոր սանդղակից գլուխ չեմ հանում։ Անկապ պատասխան է, չէ՞։ Չգիտեմ։ Հավատո՞ւմ եմ Աստծուն, հավատին, ներքին հավատին, ինքնության, կրքին ու նման բաներին։ Հա՛, իհարկե՛։ Ես շատ հոգևոր եմ։ Գեր-հոգևոր․․․  Ավելի քան հոգևոր․․․ Անհավանական հոգևոր։ (ծիծաղում է)»։

 Տխուր Կիանու մեմը 
2010 թվականին Ռիվզը համացանցային հայտնության հասավ, երբ նրա լուսանկարը, որտեղ նա ենթադրաբար դեպրեսսսված մենակ հաց է ուտում, հայտնվեցին 4chan ֆորումում։ Լուսանկարները շուտով տարածվեցին տարբեր նորությունների կայքերով ու բլոգերով։ Սրա պատճառով հայտնվեցին «Կիանուն տխուր է» կամ «Տխուր Կիանու» մեմերը։ Ոչ պաշտոնական տոն էր, երբ մի ֆեյսբուքյան ֆան-էջ հունիսի 15-ը հայտարարեց «Կիանուին Ուրախացնելու Օր»։ «Կիանուին Ուրախացնելու Օրվա» առաջին տարելիցին Ռիվզը հարցազրույց է տվել բրիտանական «The Guardian» թերթին։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1954-1992  Դիսնեյլենդ  Disneyland  Մայքլ Ռեյլի, 17 տարեկան  Սերիալ, Մարտական, Դրամա, Արկածային, Ընտանեկան, Կենսագրական  Հեմիլտոն Լասկի Նորման Տոկար Ջեյմս Նիլսոն  Ուոլտ Դիսնեյ, Պոլ Ֆրիս, Կլարենս Նեշ, Ռոջեր Մոբլի, Սլիմ Պիկենս 1985-1989  Գիշերվա շոգը  Night Heat  Մագեր  Սերիալ, Դրամա, Քրեական  Մարիո Ացցոպարդի Հորխե Մոնտեսի Ռենե Բոներ  Սկոթ Հայլենդս, Ալան Ռոյալ, Ջեֆ Ուինկոթ, Շոն ՄակԿեն, Սյուզեն Հոգան 1985  Թողնելով  Letting Go  Երաժիշտ պատանի #1  Դրամա, Մելոդրամա, Կատակերգություն  Ջեք Բենդեր  Ջոն Ռիթեր, Շերոն Գլես, Ջոզեֆ Կորտեզե, Կիտ ՄակԴոնաֆ, Փիթեր Դվորսկի 1985  Մեկ քայլ ետ  One Step Away  Ռոն Պետրի  Քրեական  Ռոբերտ Ֆորտե  Դիանա Բելշավ, Քեթլին Ֆի, Ալեն Գոլեմ, Չարլզ Ժոլիֆե 1986  Երիտասարդ արյուն  Youngblood  Հիվեր  Դրամա, Մելոդրամա, Սպորտային  Փիթեր Մարկլ  Ռոբ Լոու, Սինտիա Գիբ, Պատրիկ Սուեյզի, Էդ Լոտեր, Ջիմ Յանգս 1986  Վրեժխնդրության ակտ  Act of Vengeance  Բադի Մարտին  Դրամա, Քրեական, Կենսագրական  Ջոն Մաքենզի  Չարլզ Բրոնսոն, Էլեն Բերսթին, Ուիլֆորդ Բրիմլի, Հոյտ Էկսթոն, Ռոբերտ Շենքան 1986  Կրկին երիտասարդ  Young Again  Մայքլ Ռեյլի, 17 տարեկան  Ֆենտեզի  Սթիվեն Հիլիարդ Շտերն  Ռոբերտ Ուրիխ, Լինդսեյ Վագներ, Ջեսիկա Ստին, Ջեք Գիլֆորդ 1986  Թռիչք  Flying   Դրամա, Մելոդրամա, Սպորտային  Պոլ Լինչ  Օլիվիա դ’Աբո, Ռիտա Տաշինգեմ, Ջեսիկա Ստին, Ռենի Մերֆի 1986  Արդարադատության եղբայրները  The Brotherhood of Justice  Դերեկ  Մարտական, Թրիլեր, Դրամա  Չարլզ Բրևերման  Լորի Լաֆլին, Կիֆեր Սազերլենդ, Ջո Սպանո, Դարեն Դալթոն 1986  Գետի ափին  River's Edge  Մեթ  Դրամա, Քրեական  Տիմ Հանտեր  Քրիսպին Գլովեր, Այոնի Սկայ, Դենիել Ռոբակ, Դենիս Հոփեր 1986  Ազդեցության տակ  Under the Influence  Էդի Թալբոթ Դրամա  Թոմաս Կարտեր  Էնդի Գրիֆիտ, Սիզոն Հաբլի, Պոլ Պրովենսա, Դենա Անդերսեն 1986  Ճանապարհորդություն հեքիաթի մեջ  Babes in Toyland  Ջեք / Ջեք-բի-Նիբլ  Երաժշտական, Ֆենտեզի, Մելոդրամա, Արկածային, Ընտանեկան  Կլայվ Դոներ  Դրյու Բերիմոր, Ռիչարդ Մալիգան, Այլին Բրեննան, Ջիլ Շոլեն 1987-1990  Տրեյսի Ուլմանի շոուն  The Tracey Ullman Show  Ջես Ուոլկեր  Սերիալ, Կատակերգություն, Երաժշտական  Պոլ Ֆլաերտի Թեդ Բեսել Արտ Ֆոլֆ  Տրեյսի Ուլմեն, Դեն Կասթելանետա, Սեմ ՄակՄյուրեյ, Ջոզեֆ Մելոուն, Ջուլի Կավներ 1988  Անցյալ գիշեր  The Night Before  Ուիսթոն Քոնելի  Կատակերգություն  Թոմ Էբերհարդ  Լորի Լաֆլին, Թերեզա Սալդանա, Տրինիդադ Սիլվա, Սյուզան Սնայդեր 1988  Մշտական երգ  Permanent Record  Քրիս Թուսենդ  Դրամա, Մելոդրամա, Երաժշտական  Մարիսա Սիլվեր  Պամելա Գիդլի, Ալան Բոյս, Մայքլ Էլգարտ, Ջենիֆեր Ռուբին, Միշել Մայրինկ 1988  Պենսիլվանիայի արքայազնը  The Prince of Pennsylvania  Ռուփերթ Մարշետա  Դրամա, Կատակերգություն  Ռոն Նիսուոներ  Ֆրեդ Ուորդ, Բոնի Բեդելիա, Էմի Մեդիգան, Ջեյ Օ. Սենդերս 1988  Վտանգավոր կապեր  Dangerous Liaisons  Ռաֆայել Դանկենի  Դրամա, Մելոդրամա  Սթիվեն Ֆրիրզ  Գլեն Քլոուզ, Ջոն Մալկովիչ, Միշել Պֆայֆեր, Սվուզի Կյորց 1989  Բիլի և Թեդի անհավանական արկածները  Bill & Ted's Excellent Adventure  Թեդ Լոգան  Ֆանտաստիկ, Կատակերգություն, Արկածային  Սթիվեն Հերեկ  Ալեքս Ուինտեր, Ջորջ Կարլին, Տերի Կամիլերի, Դեն Շոր 1989  Ծնողներ  Parenthood  Թոդ Հոգինս  Դրամա, Կատակերգություն  Ռոն Հովարդ  Սթիվ Մարտին, Դայեն Ուիսթ, Մերի Ստինբերգեն, Հոակին Ֆենիքս 1989  Կյանք ջրի տակ  Life Under Water  Կիփ  Դրամա, Մելոդրամա  Ջեյ Հոլման  Սարա Ջեսիկա Փարկեր, Հևիլենդ Մորիս, Ջոաննա Գլիսոն, Սթիվեն ՄակՀեթի 1990  Ես քեզ մինչև մահ սիրում եմ  I Love You to Death  Մարլոն Ջեյմս  Մելոդրամա, Կատակերգություն, Քրեական  Լոուրենս Կեզդան  Քևին Քլայն, Տրեյսի Ուլմեն, Ջոան Պլաուրայտ, Ռիվեր Ֆենիքս, Ուիլյամ Հերտ 1990  Վաղվա ռադիոն  Tune in Tomorrow...  Մարտին Լոադեր  Մելոդրամա, Կատակերգություն  Ջոն Էմիել  Բարբարա Հերշի, Փիթեր Ֆալկ, Բիլ ՄակԿաչոն, Պատրիշիա Կլարքսոն 1990-1991  Բիլի և Թեդի անհավանական արկածները  Bill & Ted's Excellent Adventures  Թեդ Լոգան  Սերիալ, Մուլտֆիլմ, Ֆանտաստիկ, Ֆենտեզի, Կատակերգություն  Ռոբերտ Ալվարեզ Դոն Լասկ Ռեյ Պաթերսոն  Ջորջ Կարլին, Ալեքս Ուինտեր, Էվան Ռիչարդս, Քրիստոֆեր Քենեդի 1990-1995  Աշխարհը  The Word  Սերիալ  Էնդրյու Մարգետսոն Լիզա Բրաուն Լյուկ Քեմփբել  Տերի Քրիստիան, Ամանդա Դե Կադենե, Քեթի Փաթրիկ, Միշել Կոլինզ, Բոյ Ջորջ 1991  Ալիքի կատարին  Point Break  Ջոնի Ուտա  Մարտական, Թրիլեր, Քրեական  Քեթրին Բիգելոու  Պատրիկ Սուեյզի, Գերի Բյուզի, Լորի Պեթի, Ջոն Կ. ՄակԳինլի 1991  Բիլի և Թեդի նոր արկածները  Bill & Ted's Bogus Journey  Թեդ Լոգան / սատանա Թեդ  Ֆանտաստիկ, Ֆենտեզի, Կատակերգություն, Արկածային  Փիթեր Հյուիթ  Ալեքս Ուինտեր, Ուիլյամ Սեդլեր, Ջոս Էկլենդ, Պեմ Գրիեր 1991  Իմ լավագույն նահանգ Այդահոն  My Own Private Idaho  Սքոթ Ֆավոր  Դրամա, Մելոդրամա  Գաս Վան Սենտ  Ռիվեր Ֆենիքս, Ջեյմս Ռուսո, Ուիլյամ Ռիչերտ, Ռոդնի Հարվի 1991  Հմայանք 92. Տեսահավաքածու  Captivated '92։ The Video Collection  Ջեֆ (էպիզոդիկ)  Կարճամետրաժ  Ջոնաթան Դեյտոն Վալերի Ֆերիս Ստեֆան Ուերնիտիզեր  Պոլա Աբդուլ, Բիլ Բոլ, Նենսի Օ’Միրա 1991  Կանխատեսություն  Providence  Էրիկ   Դևիդ Մաքեյ  Ջի Դի Կալամ, Իվոն Դե Լա Վեգա, Դևիդ Գրինլի, Քլինտոն Օի, Դիդի Պֆայֆեր 1992  Դրակուլա  Dracula  Ջոնաթան Հարկեր  Սարսափ, Ֆենտեզի, Մելոդրամա  Ֆրենսիս Ֆորդ Կոպպոլա  Գարի Օլդմեն, Վայնոնա Ռայդեր, Էնթոնի Հոփքինս, Ռիչարդ Է. Գրանտ 1993  Շատ աղմուկ ոչնչից  Much Ado About Nothing  Դոն Ջոն  Դրամա, Մելոդրամա, Կատակերգություն  Քենետ Բրենա  Քենետ Բրենա, Էմա Թոմփսոն, Ռիչարդ Բրիրս, Քեյթ Բեքինսեյլ 1993  Նույնիսկ կովբոյ աղջիկը մերթ ընդ մերթ տխրում են  Even Cowgirls Get the Blues  Ջուլիան Գիտչ  Դրամա, Մելոդրամա, Կատակերգություն, Վեստեռն  Գաս Վան Սենտ  Ումա Թուրման, Լորեյն Բրաքո, Պետ Մորիտա, Էնջի Դիկինսոն 1993  Փոքրիկ Բուդդա  Little Buddha  Սիդհարտա  Դրամա  Բերնարդո Բերտոլուչի  Քրիս Այզեկ, Բրիջիտ Ֆոնդա, Ին Ժոչեն, Ալեքս Վիզենդեյնջեր 1994  Արագություն  Speed  սպա Ջեք Տրեվեն  Մարտական, Թրիլեր, Քրեական  Յան դե Բոնտ  Սանդրա Բուլոկ, Դենիս Հոփեր, Ջո Մորտոն, Ջեֆ Դենիելս 1995  Ջոննի Մնեմոնիկ  Johnny Mnemonic  Ջոննի Մնեմոնիկ  Ֆանտաստիկ, Մարտական  Ռոբերտ Լոնգո  Դինա Մեյեր, Այս-Տի, Տակեշի Կիտանո, Դենիս Ակայամա 1995  Զբոսանք ամպերում  A Walk in the Clouds  Պո Սատոն  Դրամա, Մելոդրամա  Ալֆոնսո Արաու  Այտանա Սանչես-Խիխոն, Էնթոնի Քուին, Ջանկարլո Ջանինի, Անխելիկա Արագոն 1996  Շղթայական ռեակցիա  Chain Reaction  Էդի Կասալիվիչ  Մարտական, Թրիլեր, Դրամա  Էնդրյու Դևիս  Մորգան Ֆրիման, Ռեյչել Ուայզ, Ֆրեդ Ուորդ, Քևին Դան 1996  Զգալով Մինեսոթան  Feeling Minnesota  Ջաքս Կլայթոն  Դրամա, Մելոդրամա, Կատակերգություն, Քրեական  Սթիվեն Բեյջելման  Կեմերոն Դիազ, Վինսենտ Դ’Օնոֆրիո, Դելրոյ Լինդո, Դեն Էյկրոյդ 1997  Ինքնասպանը  The Last Time I Committed Suicide  Հարրի  Դրամա, Կենսագրական  Ստեֆեն Տ. Կեյ  Թոմաս Ջեյն, Էդրիան Բրոուդի, Ջոն Դոու, Կլեր Ֆորլանի 1997  Սատանայի դատապաշտպանը  The Devil's Advocate  Քևին Լոմաքս  Թրիլեր, Դրամա, Դետեկտիվ  Թեյլոր Հեկֆորդ  Ալ Պաչինո, Շարլիզ Թերոն, Ջեֆրի Ջոնս, Ջուդիտ Այվի 1999  Մատրիցա  The Matrix  Նեո  Ֆանտաստիկ, Մարտական, Արկածային  Էնդի Վաչովսկի Լանա Վաչովսկի  Լորենս Ֆիշբյորն, Քերի-Էնն Մոս, Հյուգո Ուիվինգ, Ջո Պանտոլյանո 1999  Ես և Ուիլը  Me and Will  խաղում է ինքն իրեն  Դրամա  Մելիսա Բեր Շերի Ռոուզ  Շերի Ռոուզ, Ջեյսոն Հոլ, Բրետ Դոմրոս, Պատրիկ Դեմփսի, Մելիսա Բեր 2000  Դուբլյորները  The Replacements  Շեյն Ֆալկո  Կատակերգություն, Սպորտային  Հովարդ Դոյչ  Ջին Հեքմեն, Բրուկ Լենգտոն, Ռիս Իվանս, Օրլանդո Ջոնս 2000  Հետևողը  The Watcher  Գրիֆին  Թրիլեր, Քրեական, Դետեկտիվ  Ջո Չարբենիկ  Ջեյմս Սպեյդեր, Մարիսա Թոմեյ, Էրնի Հադսոն, Քրիս Էլիս 2000  Պարգև  The Gift  Դոնի Բարկսդեյլ  Ֆենտեզի, Թրիլեր, Դրամա, Քրեական, Դետեկտիվ  Սեմ Ռեյմի  Քեյթ Բլանշետ, Ջովաննի Ռիբիզի, Քեյթի Հոլմս, Գրեգ Կիներ 2001  Քաղցր նոյեմբեր  Sweet November  Նելսոն Մոս  Դրամա, Մելոդրամա  Պետ Օ’Կոնոր  Շարլիզ Թերոն, Ջեյսոն Այզեքս, Գրեգ Ջերման, Լիամ Էյկեն 2001  Հարդբոլ  Hardball  Քոնոր Օ'Նեյլ  Դրամա, Սպորտային  Բրայան Ռոբբինս  Դայան Լեյն, Ջոն Հոուքս, Բրայան Հիրն, Ջուլիան Գրիֆիտ 2001  Վերադարձ մատրիցային  The Matrix Revisited  խաղում է ինքն իրեն / Նեո  Փաստագրական  Ջոշուա Օրեկ  Լորենցո Դի Բոնավենտուրա, Ջոել Սիլվեր, Բիլ Պոուպ, Օուեն Պատերսոն, Կիմ Բարետ 2003  Անիմատրիցա  The Animatrix  Նեո (էպիզոդիկ) (հնչյունավորում)  Անիմե, Մուլտֆիլմ, Ֆանտաստիկ, Մարտական, Դրամա  Փիթեր Չունգ Էնդի Ջոնս Յոսիակի Կավադզիրի  Ակիո Յուտսուկա, Կլեյտոն Ուոտսոն, Պամելա Ադլոն, Հեդի Բարես, Թերենս «Տ.Կ.» Կարսոն 2003  Մատրիցա. Վերալիցքավորում  The Matrix Reloaded  Նեո  Ֆանտաստիկ, Մարտական, Արկածային  Էնդի Վաչովսկի Լանա Վաչովսկի  Հյուգո Ուիվինգ, Քերի-Էնն Մոս, Լորենս Ֆիշբյորն, Հերոլդ Պերինո 2003  Անիմատրիցա. Մի երեխայի պատմություն  Kid's Story  Նեո (հնչյունավորում)  Կարճամետրաժ, Անիմե, Մուլտֆիլմ, Ֆանտաստիկ  Սինիչիրո Վատանաբե  Կլեյտոն Ուոտսոն, Քերի-Էնն Մոս, Ջոն ԴեՄիտա, Քևին Մայքլ Ռիչարդսոն 2003  Մատրիցա. Հեղափոխություն  The Matrix Revolutions  Նեո  Ֆանտաստիկ, Մարտական, Արկածային  Էնդի Վաչովսկի Լանա Վաչովսկի  Հյուգո Ուիվինգ, Քերի-Էնն Մոս, Լորենս Ֆիշբյորն, Հերոլդ Պերինո 2003  Սերը կանոններով և առանց կանոնների  Something's Gotta Give  Ջուլիան Մերսեր  Մելոդրամա, Կատակերգություն  Նենսի Մեյերս  Ջեք Նիկոլսոն, Դայան Քիթոն, Ֆրենսիս ՄակԴորմանդ, Ամանդա Փիթ 2004  Կոնստանտին. Խավարի տիրակալը  Constantine  Ջոն Կոնստանտին  Ֆենտեզի, Դրամա, Դետեկտիվ  Ֆրենսիս Լոուրենս  Ռեյչել Ուայզ, Տիլդա Սուինտոն, Շայա ԼաԲաֆ, Ջիմոն Հոնսու 2005  Էլլի Փարկեր  Ellie Parker   Դրամա  Սկոթ Կոֆի  Նաոմի Ուոթս, Ջենիֆեր Սայմ, Գրեգ Ֆրեյթաս, Գայե Պոուպ, Բլեր Մասթբաում 2005  Հիմար սովորություն մինիsucker  Պերի Լիման  Դրամա, Կատակերգություն  Մայկ Միլս  Լու Տեյլոր Պուչի, Տիլդա Սուինտոն, Վինսենտ Դ’Օնոֆրիո, Բենջամին Բրեթ 2005  Արձագանք  Echo  Նարցիս  Կարճամետրաժ  Սթիվեն Հեյմել  Օլիվիա Ֆոուգեիրոլ 2006  Մեծ տպավորություն  The Great Warming  պատմող  Փաստագրական   Ալանիս Մորիսեթ 2006  Մթագնում  A Scanner Darkly  Բոբ Արկտոր  Մուլտֆիլմ, Ֆանտաստիկ, Դրամա, Քրեական  Ռիչարդ Լինկլեյթեր  Ռոբերտ Դաունի կրտ., Վայնոնա Ռայդեր, Վուդի Հարելսոն, Ռորի Կոկրեյն 2006  Տուն լճի մոտ  The Lake House  Ալեքս Վայլեր  Ֆենտեզի, Դրամա, Մելոդրամա  Ալեխանդրո Ագրեսթի  Սանդրա Բուլոկ, Քրիստոֆեր Պլամեր, Էբոն Մոս-Բակրակ, Վիլեկե վան Ամելրոյ 2008  Փողոցի թագավորները  Street Kings  դետեկտիվ Թոմ Լուդլոու  Թրիլեր, Դրամա, Քրեական  Դևիդ Էյր  Ֆորեսթ Ուիտակեր, Հյու Լորի, Քրիս Էվանս, Սեդրիկ «Զվարճացնող» 2008  Օր, երբ երկիրը կանգնեց  The Day the Earth Stood Still  Կլաատու  Ֆանտաստիկ, Թրիլեր, Դրամա  Սքոթ Դերիքսոն  Ջենիֆեր Քոնելի, Քեթի Բեյթս, Ջեյդեն Սմիթ, Ջոն Քլիզ 2009  Պիպի Լիի մասնավոր կյանքը  The Private Lives of Pippa Lee  Քրիս Նադեաու  Դրամա, Մելոդրամա  Ռեբեքա Միլեր  Ռոբին Ռայթ, Ալան Արկին, Վայնոնա Ռայդեր, Մարիա Բելո 2011  Հենրիի քրեական խաղանիշը  Henry's Crime  Հենրի Տորն  Մելոդրամա, Կատակերգություն, Քրեական  Մալկոլմ Վենվիլ  Ջեյմս Կաան, Վերա Ֆարմիգա, Փեթեր Ստորմարե, Ջուդի Գրիր 2011  Մ սերունդը  Generation Um...  Ջոն  Դրամա  Մարկ Մանն  Բոյանա Նովակովիչ, Ջոնաթան Օրսինի, Դենիել Սունջատա, Սարիտա Չոուդխուրի 2013  Տայ Չիի վարպետը  Man of Tai Chi   Մարտական  Կիանու Ռիվզ  Տայգեր Չեն, Կարեն Մոկ, Իկո Յուվայս, Ջերեմի Մերինաս 2013  47 րոնիններ 47 Ronin  Քայ Մարտական, Դրամա  Կարլ Ռինշ  Ռինկո Կիկուչի, Կերի-Հիրոյուկի Տագավա, Հիրոյուկի Սանադա, Տադանոբու Ասանո  Ուղևորները  Passengers   Ֆանտաստիկ, Արկածային  Գաբրիելե Մուչինո 

 Պրոդյուսեր 
Թիվ  Ֆիլմի անուն  Բնօրինակի անվանումը 2011  Հենրիի քրեական խաղանիշը  Henry's Crime  2012  Կողք կողքի  Side by Side 

 Ռեժիսուրա 
Թիվ  Ֆիլմի անուն  Բնօրինակի անվանումը 2013  Տայ Չիի վարպետը  Man of Tai Chi 

 Ծանոթագրություններ 

Կատեգորիա:1964 ծնունդներ
Կատեգորիա:Կանադացի երաժիշտներ
Կատեգորիա:Կանադացի կինոդերասաններ
Կատեգորիա:Կանադացի պրոդյուսերներ
Կատեգորիա:Կանադացի ռեժիսորներ
Կատեգորիա:Համացանցային մեմեր
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Սեպտեմբերի 2 ծնունդներ
Կատեգորիա:Կանադացի դերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի կինոռեժիսորներ